
ДО
Г-Н СВЕТЛОЗАР СИМЕОНОВ
ОБЩИНСКИ СЪВЕТНИК В
ОБЩИНСКИ СЪВЕТ - РУСЕ

ЧРЕЗ
АКАД. ХРИСТО БЕЛОЕВ
ПРЕДСЕДАТЕЛ НА ОБЩИНСКИ СЪВЕТ – РУСЕ

На Ваш изх. №ОбС-1248/07.10.2026г. 

ОТНОСНО: Питане с вх. №06-01-364/08.10.2026 г.


УВАЖАЕМИ ГОСПОДИН СИМЕОНОВ,

В деловодството на Община Русе е постъпило питане с вх. №06-01-364/08.10.2026 г, относно Изграждане на ново улично осветление и тротоар по ул. „Михаил Хаджикостов“ както и паркинг пред бл.103 в ж.к. „Чародейка“, гр. Русе, Ви информирам следното съответно по точки:
Точка №1: Възможно ли е Община Русе да предприеме действия за изграждане на ново улично осветление по ул. „Михаил Хаджикостов“, включително необходимите стълбове, осветителни тела и захранваща инфраструктура?
Точка №2: Възможно ли е да бъде изграден тротоар по улицата, който да осигури безопасно придвижване на пешеходците?
Отговор №1 и №2:
Уведомявам Ви, че служители на отдел „Инфраструктура и инвеститорски контрол“ (ИИК) към Дирекция „Инфраструктура, строителство и инвеститорски контрол“ (ИСИК) извършиха проверка на място и по документи при която се установи че, ул. „Михаил Хаджикостов“ има нужда от изграждане на ново улично осветление и тротоар  за осигуряване на безопасно придвижване на пешеходците. За изпълнението на ново улично осветление и тротоар по ул. „Михаил Хаджикостов“, ще бъде предложено да се изготви инвестиционен проект, който да се възложи и изпълни.
Точка №3: Извършван ли е технически оглед на улицата и има ли изготвени проекти или технически решения за уличното осветление и тротоара?
Точка №4: Ако няма изготвени проекти, възможно ли е да бъде възложено проектиране на уличното осветление и тротоара, включително определяне на необходимите строително-монтажни дейности?
Отговор №3 и №4:
Информирам Ви, че след направената проверка е установено че, няма изготвен инвестиционен проект за изграждане на ново улично осветление и тротоар по ул. „Михаил Хаджикостов“ и ще бъде възложен за изготвяне с всички необходими проектни части към него.
Точка №5: Каква е прогнозната стойност за проектирането и изпълнението на двата обекта и могат ли да бъдат предвидени в бюджета на Община Русе?
Отговор №5: 
Стойността ще бъде определена след изготвянето на инвестиционния проект и на количествено-стойностната сметка за необходимите строително-монтажни работи. След определяне на необходимите средства ще бъде извършена преценка на възможностите за осигуряване на финансиране и за включване на обектите в строителната програма на Община Русе. Преценката ще бъде съобразена с бюджетните възможности и с приоритетите за изграждане и подобряване на общинската инфраструктура.
Точка №6: В какъв ориентировъчен срок могат да бъдат предприети действия по проектиране и последващо изграждане на уличното осветление и тротоара?
Отговор №6: 
Конкретните срокове за проектиране и строителство ще бъдат определени в зависимост от срока за изготвяне и съгласуване на инвестиционния проект, осигуряването на необходимите финансови средства и провеждането на съответните процедури за възлагане на изпълнението. Към датата на настоящото писмо, е в процес процедура по избор на изпълнители за рамково споразумение за извършване на инвестиционно и устройствено проектиране за нуждите на Община Русе по реда на ЗОП. След избиране на изпълнители и сключване на договор, ще може да бъде възложено и проектирането.
Точка №7: Възможно ли е да бъде изграден паркинг пред входовете на бл.103?
Отговор №7: 
При извършената проверка се установи, че е възможно изграждане на паркинг с обособени паркоместа и благоустрояване на предблоковото пространство около бл. 103. За целта е необходимо изготвяне на инвестиционен проект с всички необходими проектни части, като същият отново може да бъде възложен след приключване на горецитираната процедура.	

